At nakakatiyak ako na ang mga pinatay sa ilalim ni PNoy ay kakaiba sa 6,000 na pinatay sa ilalim ni Pangulong Duterte. Hindi kinunsinti ni PNoy ang patayan nung panahon niya. Totoo, may impunity ang mga landlords, warlords, at druglords nung panahon niya. Ngayon at noon, palpak ang mga pulis sa paghuli ng mamamatay-tao. Ngunit ang impunity ng pulis ngayon ay galing mismo sa Malacañang at sa mga salita ng Presidente na binibigyan sila ng layang pumatay sa mga umano’y nanlaban. At yaong mga nagbubulag-bulagan na lamang ang magsasabing walang kinalaman ang mga pulis sa mga naglipanang death squads. Iba ang walang political will. Iba ang isang taong hindi kayang kontrolin ang lokal na mga pulitiko at mga pulis. Iba ang isang presidenteng sinusuportahan at kinukunsinti ang patayan.